pythainlp/thai_wikipedia_clean_20230101 huggingface dataset:
High Definition Sound หรือ High Definition Audio เป็นการยกระดับผลของเสียงที่บันทึกที่ 24-bit/48 kHz ขึ้นไปใช้เพื่อให้มีคุณภาพเสียงที่ดีและสมจริงและเป็นธรรมชาติยิ่งขึ้น เน้นเนื้อหาศิลปะหรืออื่น ๆ ของภาพยนตร์, รายการโทรทัศน์, การแสดงสดภาพเคลื่อนไหวเกมวิดีโอเพลง หรือสื่ออื่นๆ การแปลงจาก 16-bit/44.1 บันทึก kHz สามารถแปลงเป็นตัวเลขที่แสดง hi - def แต่กระบวนการนี้ต้องใช้เวลาและและทำให้สมจริง hi - def ช่วงไดนามิกยังคงเหมือนเดิมเช่นเดียวกับช่วงความถี่ . [1]
องค์กรมีความพยายามที่จะสนับสนุนการรวม HD เป็นหลักรวมถึง High - Definition Audio - Video Network Alliance (HANA) และ ALTERA 's High Definition Quality Initiative (HDQI) แต่พวกเขารวมถึงการสนับสนุนเสียงส่วนใหญ่ของโครงการเหล่านี้มุ่งเน้นการผลิตและจำหน่ายสนับสนุ่น อุปกรณ์ พวก Pc Bul-Ray Player
พลเอกประยุทธ์ จันทร์โอชา
โปสเตอร์
ใบปิดประกาศ
จิตรกรรมสีฝุ่นเทมเพอรา
เทมเพอราไข่
ตามรักคืนใจ
ตามรักคืนใจ เป็นนวนิยายผลงานของ กิ่งฉัตร หรือ ปาริฉัตร ศาลิคุปต์ เป็นนิยายที่มีตัวละครพระเอกที่เชื่อมโยงมาจาก ด้วยแรงอธิษฐาน, บ่วงหงส์ พิมพ์เผยแพร่ในปี พ.ศ. 2539 โดยสำนักพิมพ์ ณ บ้านวรรณ ออกอากาศทางสถานีโทรทัศน์ไทยทีวีสีช่อง 3 เมื่อปี พ.ศ. 2541 โดยการผลิตของ บริษัท ยูม่า 99 จำกัด นำแสดงโดย ธนากร โปษยานนท์ รับบท สีหนาท (นายสิงห์) และ รามาวดี สิริสุขะ รับบท นารา (หนูนา) และในปี พ.ศ. 2558 ถูกนำมาสร้างใหม่อีกครั้ง โดยการผลิตของ บริษัท ละครไท จำกัด นำแสดงโดย ณเดชน์ คูกิมิยะ รับบท สีหนาท (นายสิงห์) และ นิษฐา จิรยั่งยืน รับบทเป็น นารา ทุกวันจันทร์ -อังคาร เริ่มตอนแรกวันที่ 8 ธันวาคม พ.ศ. 2558 - 25 มกราคม พ.ศ. 2559
เรื่องราวของ นารา หรือ หนูนา หลานสาวของ วรรณ นายธนาคารขนาดใหญ่ของประเทศไทย กับการตามหาสิ่งที่เธอตามหามาตลอด นั่นคือ พ่อของเธอ ที่เคยเชื่อว่าตายไปแล้วเมื่อหลายปีก่อนจากหลักฐานที่ได้จากเพื่อนโดยบังเอิญ จึงตัดสินใจมุ่งหน้าสู่เชียงรายเพื่อตามหาพ่อของเธอ แต่แล้วเธอก็ตกกระไดพลอยโจนไปอยู่ใน ไร่สัตตบุษย์ หรือ ไร่บัวขาว ที่มีสีหนาท หรือ ที่คนในไร่รู้จักกันในชื่อ นายสิงห์ เจ้าของไร่ที่กลายเป็นผู้ดูแลของเธอ นาราทำอะไรไม่เป็นเพราะด้วยความเป็นลูกคุณหนู ทำให้คนในไร่ต้องวุ่นวายอยู่เสมอ แต่เพราะความน่ารักสดใส และ นิสัยดี ทุกคนจึงยอมรับ รวมทั้งสีหนาทที่หลงความน่ารักของเธอเข้าอย่างจัง
นาราได้พบกับ ราม พ่อของเธอที่มีความลับบางอย่างจึงต้องมาอยู่ไร่และกำลังมีความรู้สึกดีๆกับ ขนิษฐา หรือ คุณน้อง น้องสาวของสีหนาทที่แอบรักอยู่ในใจ แต่รามกลับไม่กล้าเดินหน้าต่อเพราะความที่มีมลทินในอดีต และ รัศมี แม่ของนาราที่ยังคงเป็นโซ่ล่ามขาเขาอยู่ ทำให้เขาไม่ยอมรับว่า นารา เป็นลูกของเขา ท่ามกลางปัญหาที่เข้ามา นาราได้พบกับบทเรียนต่าง ๆ มากมายในการใช้ชีวิตที่เธอไม่เคยได้สัมผัส รวมถึงความรู้สึกดี ๆ ที่มีต่อผู้ดูแล อย่าง สีหนาท จนกระทั่งปัญหาระหว่างไร่เกิดขึ้น และเธอก็เข้าไปพัวพันอย่างหลีกเลี่ยงไม่ได้ ความรักของทั้งหนูนากับสีหนาทจะเป็นยังไงต่อไป รามจะยอมรับหนูนาและสามารถเปิดใจรับให้ขนิษฐาเข้ามาในชีวิตอีกครั้งได้หรือไม่
หลวงปู่สมชาย ฐิตวิริโย
โมตโตะสึโยะกุ
"โมตโตะสึโยะกุ"  เป็นซิงเกิลที่ 34 ของเอ็กซ์ไซล์ วางจำหน่ายวันที่ 15 กันยายน พ.ศ. 2553 ในรูปแบบในรูปแบบแม็กซีซิงเกิล เป็นหนึ่งในสองโปรเจกต์ซิงเกิลต่อเนื่อง โดยซิงเกิลต่อไปคือ "I Wish For You"
ซิงเกิล "โมตโตะทสึโยคุ" เป็นซิงเกิลนับถอยหลังฉลองครบรอบ 10 ในวงการเพลงของวงเอ็กซ์ไซล์
เพลง "โมตโตะทสึโยคุ" เป็นเพลงประกอบภาพยนตร์เรื่อง "THE LAST MESSAGE อุมิซารุ" นำแสดงโดยฮิเดอากิ อิโต
มิวสิกวิดีโอเพลง "โมตโตะทสึโยคุ" มาจากภาพคอนเสิร์ต EXILE LIVE TOUR 2010 FANTASY ของเอ็กซ์ไซล์
ไอวิชฟอร์ยู
"ไอวิชฟอร์ยู"  เป็นซิงเกิลที่ 35 ของเอ็กซ์ไซล์ วางจำหน่ายวันที่ 6 ตุลาคม พ.ศ. 2553 ในรูปแบบในรูปแบบแม็กซีซิงเกิล เป็นหนึ่งในสองโปรเจกต์ซิงเกิลต่อเนื่องต่อจากซิงเกิล "โมตโตะทสึโยคุ"
ซิงเกิล "I Wish For You" เป็นซิงเกิลนับถอยหลังฉลองครบรอบ 10 ในวงการเพลงของวงเอ็กซ์ไซล์เช่นเดียวกันกับซิงเกิล "โมตโตะทสึโยคุ"
เพลง "I Wish For You" เป็นเพลงประกอบการแข่งขันวอลเลย์บอลหญิงชิงแชมป์โลกที่ประเทศญี่ปุ่นปี ค.ศ. 2010
โนเกียจูน
โนเกียจูน  เป็นชื่อที่ใช้เรียกทำนองดนตรีที่ใช้เป็นเสียงเรียกเข้าแบบปริยายของโทรศัพท์มือถือโนเกียมาตั้งแต่ปี ค.ศ. 1993 โดยดัดทอนมาจากเพลง Gran Vals เพลงบรรเลงสำหรับกีตาร์คลาสสิก แต่งโดยฟรันซิสโก ตาร์เรกา เมื่อปี ค.ศ. 1902
Anssi Vanjoki รองประธานบริษัทโนเกีย เป็นผู้คัดเลือกเพลง "Gran Vals" นี้มาใช้ โดยระบุชื่อเสียงเรียกเข้าในโทรศัพท์โนเกียรุ่นแรก ๆ ว่า Grande Valse ถือเป็นดนตรีเสียงเรียกเข้าทำนองแรกที่ใช้ในโทรศัพท์เคลื่อนที่ และกลายเป็นทำนองดนตรีที่เป็นเอกลักษณ์ของผลิตภัณฑ์โนเกีย ปัจจุบันรู้จักในชื่อ Nokia tune
มีผู้ประมาณการว่าในแต่ละวัน ทำนองดนตรีนี้ถูกเล่นทั่วโลกวันละ 1,800 ล้านครั้ง เฉลี่ยประมาณวินาทีละ 20,000 ครั้ง .
Nokia tune
Gran Vals
เรกูเอร์โดสเดลาอาลัมบรา
เรกูเอร์โดสเดลาอาลัมบรา (; แปลว่า ความทรงจำที่อาลัมบรา) เป็นเพลงบรรเลงกีตาร์คลาสสิกที่แต่งโดยฟรันซิสโก ตาร์เรกา ในปี ค.ศ. 1896 ตาร์เรกาแต่งเพลงนี้ระหว่างเดินทางไปพักผ่อนที่กรานาดาพร้อมกับภรรยา และประทับใจในความงดงามของกลุ่มปราสาทอาลัมบรา เขาอุทิศเพลงนี้ให้กับอัลเฟรด คอตติน เพื่อนสนิทของเขา
ตาร์เรกาเล่นกีตาร์เพลงนี้โดยใช้เทคนิคที่เรียกว่า เตรโมโล โดยเล่นโน้ตดนตรีตัวหนึ่งด้วยการย้ำสายกีตาร์หลาย ๆ ครั้งด้วยนิ้วนาง นิ้วกลาง และนิ้วชี้ พร้อมกับการเดินเบสด้วยนิ้วโป้ง ทำให้ผู้ฟังรู้สึกเหมือนกับว่าเพลงนี้ถูกเล่นด้วยกีตาร์สองตัว
เพลงเพลงนี้ถูกไมค์ โอลด์ฟิลด์ นำมาเรียบเรียงใหม่เพื่อใช้ประกอบภาพยนตร์เรื่อง "The Killing Fields" ในชื่อว่า "Etude"
คำรณ ณ ลำพูน
คำรณ ณ ลำพูน กรรมการสภาที่ปรึกษาพรรคประชาธิปัตย์ เป็นอดีตรัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดน่าน
คำรณ ณ ลำพูน เกิดเมื่อวันที่ 30 ธันวาคม พ.ศ. 2481 ที่ตำบลทุ่งโฮ้ง อำเภอเมืองแพร่ จังหวัดแพร่ เป็นบุตรของนายเพ็ชร และนางจันทร์ฟอง ณ ลำพูน สำเร็จการศึกษาระดับมัธยมศึกษาจากโรงเรียนศรีเวียงสาวิทยาคาร จังหวัดน่าน ระดับเตรียมอุดมศึกษาจากโรงเรียนบุญวาทย์วิทยาลัย จังหวัดลำปาง และคณะนิติศาสตร์ (นิติศาสตรบัณฑิต) จากมหาวิทยาลัยธรรมศาสตร์ เมื่อ พ.ศ. 2506 สมรสกับนางสุกัญญา ณ ลำพูน (สกุลเดิม ณ น่าน) ธิดาในเจ้าหลวงนครน่าน และเสียชีวิตจากอุบัติเหตุทางรถยนต์ เมื่อวันที่ 23 มีนาคม พ.ศ. 2550 ในระหว่างเดินทางพบปะประชาชนในพื้นที่อำเภอปัว
คำรณ ณ ลำพูน ประกอบอาชีพเป็นทนายความ ตั้งแต่ปี พ.ศ. 2508 และได้สมัครรับเลือกตั้งเป็นสมาชิกสภาผู้แทนราษฎรจังหวัดน่าน ตั้งแต่ปี พ.ศ. 2522 เป็นสมัยแรก ต่อมาในปี พ.ศ. 2526 ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงสาธารณสุข ต่อมาในปี พ.ศ. 2535 – พ.ศ. 2538 เป็นเลขานุการรัฐมนตรีประจำสำนักนายกรัฐมนตรี และ พ.ศ. 2540 - พ.ศ. 2544 เป็นรัฐมนตรีช่วยว่าการกระทรวงสาธารณสุข รวมระยะเวลา 3 ปี 53 วัน
ในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร จังหวัดน่าน และเป็นหนึ่งในห้าสมาชิกสภาผู้แทนราษฎรของพรรคประชาธิปัตย์ ที่ได้รับเลือกตั้งในเขตภาคเหนือตอนบน ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 77 สังกัดพรรคประชาธิปัตย์ แต่ไม่ได้รับเลือกตั้ง
คำรณ ณ ลำพูน เป็นคณะกรรมการสภาที่ปรึกษาพรรคประชาธิปัตย์
Recuerdos de la Alhambra
ทำนองดนตรี
ตำบลในเวียง (อำเภอเมืองน่าน)
ในเวียง เป็นตำบลหนึ่งในอำเภอเมืองน่าน จังหวัดน่าน ตั้งอยู่ฝั่งขวาของแม่น้ำน่าน มีการปกครองแบบส่วนท้องถิ่นในรูปแบบเทศบาลเมือง ภายในตำบลเป็นที่ตั้งของส่วนราชการ สถานศึกษา สถานพยาบาล และเป็นศูนย์กลางความเจริญของจังหวัดน่าน
เทศบาลเมืองน่านมีพื้นที่ครอบคลุมตำบลในเวียงทั้งหมด
ทางแยกต่างระดับมิตรภาพ
ทางแยกต่างระดับมิตรภาพ  หรือชื่อเดิม แยกปากเพรียว เป็นชุมทางต่างระดับบริเวณถนนพหลโยธินและถนนมิตรภาพ บรรจบกับถนนพหลโยธิน บริเวณหน้าโรงพยาบาลมิตรภาพเมโมเรียล และศูนย์การทหารม้าสระบุรี ค่ายอดิศร ตำบลปากเพรียว อำเภอเมืองสระบุรี จังหวัดสระบุรี
เจ้าหญิงปูรณิกาแห่งเนปาล
เจ้าหญิงปูรณิการาชยลักษมีเทวีศาหะ (7 กรกฎาคม พ.ศ. 2543) เป็นพระราชธิดาในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล และเป็นพระราชนัดดาในสมเด็จพระราชาธิบดีชญาเนนทระ พระมหากษัตริย์องค์สุดท้ายแห่งเนปาล
เจ้าหญิงปูรณิกาประสูติเมื่อวันที่ 7 กรกฎาคม พ.ศ. 2543 ณ กาฐมาณฑุ ประเทศเนปาล พระราชธิดาองค์แรกในเจ้าชายปารัส มกุฎราชกุมารแห่งเนปาล กับเจ้าหญิงหิมานี มกุฎราชกุมารีแห่งเนปาล
เจ้าหญิงปูรณิกาทรงอยู่ในอันดับที่ 3 ของการสืบการราชบัลลังก์พระมหากษัตริย์แห่งเนปาล เนื่องจากในเดือนกรกฎาคม พ.ศ. 2549 รัฐบาลเนปาลได้มีการเปลี่ยนแปลงกฎมณเทียรบาลที่ให้สตรีสามารถขึ้นครองราชย์ได้ด้วยความเป็นชอบของสมาชิกสภาผู้แทนราษฏร แต่อย่างไรก็ตาม มันไม่ได้เป็นนิมิตหมายที่ดีเลยสำหรับพระองค์ที่จะได้ครองราชย์เป็นสมเด็จพระราชินีนาถต่อจากพระชนก และพระอนุชา เนื่องจากมีการเปลี่ยนแปลงการปกครองภายในประเทศเนปาลที่เปลี่ยนแปลงการปกครองเป็นระบอบสาธารณรัฐ และยกเลิกการปกครองระบอบราชาธิปไตยที่มีมายาวนานของเนปาล
ปัจจุบันเจ้าหญิงปูรณิกาได้เสด็จลี้ภัยทางการเมืองพร้อมกับพระชนนี พระอนุชา และพระขนิษฐา โดยได้ประทับอยู่ในประเทศสิงคโปร์ เพื่อไปสมทบพระชนกที่ประทับอยู่ก่อนแล้วซึ่งประกอบธุรกิจในประเทศสิงคโปร์.
ตำบลไหล่น่าน
ไหล่น่าน เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันออกของตัวอำเภอบนฝั่งซ้ายแม่น้ำน่าน
องค์การบริหารส่วนตำบลไหล่น่านมีพื้นที่ครอบคลุมตำบลไหล่น่านทั้งหมด
ตำบลตาลชุม (อำเภอเวียงสา)
ตาลชุม เป็นตำบลหนึ่งในอำเภอเวียงสา จังหวัดน่าน ตั้งอยู่ทางทิศตะวันออกเฉียงเหนือของตัวอำเภอบนฝั่งซ้ายแม่น้ำน่าน
ตำบลตาลชุมเป็นตำบลเก่าแก่ ตั้งขึ้นเมื่อปี พ.ศ. 2225 ในสมัยรัชกาลที่ 1 จนถึงปัจจุบัน เป็นเวลา 319 ปี โดยพวกลูกหลานบริวารของพระเจ้าหลวงเชียงของ (อำเภอเชียงของจังหวัดเชียงรายปัจจุบัน) ประชาชนส่วนใหญ่พูดภาษาไทยพื้นเมือง นับถือศาสนาพุทธ ตั้งอยู่ในเขตการปกครองอำเภอเวียงสา จังหวัดน่าน ประกอบด้วย 7 หมู่บ้าน ได้แก่ หมู่ที่ 1 บ้านตาลชุม1 หมู่ที่ 2 บ้านตึ๊ด หมู่ที่ 3บ้านป่าสัก หมู่ที่ 4บ้านครกคำ หมู่ที่ 5บ้านหลับมื่นไตย หมู่ที่ 6บ้านนากอก หมู่ที่ 7 บ้านตาลชุม 2 ก่อนหน้านั้น รวมหมู่บ้านในตำบลจอมจันทร์ ไว้ก่อนจะแยกไปเป็นตำบลจอมจันทร์
องค์การบริหารส่วนตำบลตาลชุมมีพื้นที่ครอบคลุมตำบลตาลชุมทั้งหมด
ตำบลริม
ริม เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณตอนกลางของตัวอำเภอบริเวณฝั่งขวาของแม่น้ำน่าน
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลริม มีพื้นที่ครอบคลุมตำบลริมทั้งหมด
ตำบลป่าคา
ป่าคา เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณทิศใต้ของตัวอำเภอ และมีพื้นที่ทอดยาวจากทิศตะวันออกไปทางทิศตะวันตก
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลป่าคา มีพื้นที่ครอบคลุมตำบลป่าคาทั้งหมด
ตำบลผาตอ
ผาตอ เป็นตำบลหนึ่งในอำเภอท่าวังผา จังหวัดน่าน ตั้งอยู่ทางทิศเหนือของตัวอำเภอ
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลผาตอ มีพื้นที่ครอบคลุมตำบลผาตอทั้งหมด
เบซาเม มูโช
เบซาเม มูโช ( แปลว่า "จูบฉันซิ") เป็นเพลงรักภาษาสเปน แต่งโดยคอนซูเอโล เวลาซเควซ นักแต่งเพลงชาวเม็กซิโก เมื่อปี ค.ศ. 1940 เป็นเพลงที่สร้างชื่อเสียงให้กับเธอ และถูกขับร้องเป็นภาษาต่างๆ หลายภาษา
เวลาซเควซแต่งเพลงนี้เมื่ออายุ 24 ปี เนื่องจากเธอเกิด ค.ศ. 1916 แต่เธอมักระบุว่าเกิดในปี ค.ศ. 1924 และมีอายุเพียง 15 ปีในขณะแต่งเพลงนี้ และแต่งคำร้องเพลงนี้ทั้งที่ยังเป็นเด็กสาวไร้เดียงสา ไม่เคยจูบชายใดมาก่อน
เบซาเม มูโช ฉบับภาษาอังกฤษ แต่งคำร้องโดย ซันนี สกายลาร์ ในปี ค.ศ. 1944 ถูกขับร้องโดยนักร้องที่มีชื่อเสียงหลายคน เช่น เดอะบีตเทิลส์ แนท คิง โคล ดีน มาร์ติน แฟรงก์ ซินาตรา เอลวิส เพรสลีย์ อานเดรอา โบเชลลี
Bésame Mucho
ตำบลปัว
ปัว เป็นตำบลหนึ่งในอำเภอปัว จังหวัดน่าน ตั้งอยู่บริเวณตอนกลางของตัวอำเภอ
แบ่งการปกครองเป็น 1 เทศบาลตำบล คือ เทศบาลตำบลปัว มีพื้นที่ครอบคลุมตำบลปัวทั้งหมด
เจ้าหญิงศรุติแห่งเนปาล
เจ้าหญิงศรุติราชยลักษมีเทวีศาหะ (; 15 ตุลาคม พ.ศ. 2519 — 1 มิถุนายน พ.ศ. 2544) พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ เป็นพระขนิษฐาในมกุฎราชกุมารทิเปนทรวีรพิกรมศาหเทวะ และเป็นพระพี่นางในเจ้าชายนิราชันวีรพิกรมศาหเทวะ
เจ้าหญิงศรุติประสูติเมื่อวันที่ 15 ตุลาคม พ.ศ. 2519 ณ กาฐมาณฑุ ประเทศเนปาล พระราชธิดาองค์แรกในสมเด็จพระราชาธิบดีพีเรนทรพีรพิกรมศาหเทวะ กับสมเด็จพระราชินีไอศวรรยาราชยลักษมีเทวีศาหะ พระองค์มีพระเชษฐาคือ มกุฎราชกุมารทิเปนทรวีรพิกรมศาหเทวะ และมีพระอนุชาคือเจ้าชายนิราชันวีรพิกรมศาหเทวะ
เจ้าหญิงศรุติ ทรงสำเร็จการศึกษาจากโรงเรียนกันติอิศวรสิศูรวิทยาลัย ประเทศเนปาล, โรงเรียนเซนต์แมรี ประเทศเนปาล และต่อมาได้ศึกษาต่อในวิทยาลัยหญิงเมโย เมืองอัชเมร์ ประเทศอินเดีย และพระองค์ได้สำเร็จการศึกษาระดับปริญญาตรีจากมหาวัทยาลัยปัทมกัญญาในประเทศเนปาล
เจ้าหญิงศรุติเสกสมรสกับโครัข ศัมเศร์ เจ.บี. ราณา บุคคลจากตระกูลราณา ซึ่งสืบเชื้อสายมาจากมหาราชาจันทรศัมเศร์ราณา โดยทั้งคู่ได้มีพระธิดาด้วยกันสองคน คือ คีรวรรณีราชยลักษมีราณา (เกิด 22 มกราคม 2541) และสุรางคนราชยลักษมีราณา (เกิด 2 ตุลาคม 2543) เจ้าหญิงศรุติโปรดงานเกี่ยวกับศิลปะ พระองค์ทรงนำภาพศิลปะ และวรรณคดีของเนปาลไปตีพิมพ์ให้เป็นที่รู้จักซึ่งสร้างชื่อเสียงให้แก่เนปาล และพระองค์เองเป็นอย่างมาก
เหตุการณ์สังหารหมู่พระราชวงศ์เนปาล.
ในเหตุการณ์สังหารหมู่พระราชวงศ์เนปาล เมื่อวันศุกร์ที่ 1 มิถุนายน พ.ศ. 2544 พระองค์ได้ประทับร่วมกับสมเด็จพระราชาธิบดีพิเรนทร สมเด็จพระราชินีไอศวรรยา และเจ้าชายนิราชัน ซึ่งทั้งหมดได้ถูกสังหารร่วมกัน แต่เชื่อว่ามกุฎราชกุมารทิเปนทรวีรพิกรมศาหเทวะ ผุ้ก่อเหตุ ได้พยายามเคลื่อนย้ายร่างของพระองค์ออกมา ก่อนที่มกุฎราชกุมารจะพยายามกระทำอัตวินิบาตกรรม และภายหลังเจ้าหญิงศรุติก็สิ้นพระชนม์ด้วยเสียพระโลหิตมาก แต่หลังจากเหตุการณ์ครั้งนี้ก็มีบางส่วนเชื่อว่ามกุฎราชกุมารไม่ได้เป็นผู้กระทำการสังหารหมู่ดังกล่าว แต่อย่างไรก็ตามเหตุการณ์ดังกล่าวได้สร้างความโศกเศร้าเสียใจแก่ประชาชนชาวเนปาลเป็นอย่างมาก
เปรียญเก้าประโยค
ตัวละครในทูเลิฟรู
ตำบลในเวียง อำเภอเมืองน่าน
ทีวีบูรพา
ทีวี บูรพา (อังกฤษ: TV Burabha) เป็นบริษัทผลิตรายการโทรทัศน์ ประเภทสารคดีและสื่อสิ่งพิมพ์ ในประเทศไทย ที่ก้าวย่าง มุ่งสร้างสรรค์งานคุณภาพ เป็นบริษัทย่อยของเจเอสแอล โกลบอล มีเดีย ก่อตั้งโดย สุทธิพงษ์ ธรรมวุฒิ รายการ คนค้นฅน เป็นรายการแรกที่ผลิตโดย ทีวีบูรพา ต่อมาผลิตรายการ กบนอกกะลา คิดข้ามเมฆ หลุมดำ จุดเปลี่ยน ฯลฯ ล้วนแต่เป็นงานที่ผลิตขึ้น เพื่อการร่วมสร้างสรรค์สังคมที่ดีงาม ตามเจตนารมณ์ ในการประกอบธุรกิจ เพียงอย่างเดียว แต่สื่อโทรทัศน์ยังมีความสำคัญต่อสังคมโดยภาพรวม ก่อตั้งที่ ซอยรามคำแหง 43/1 ถนนรามคำแหง แขวงวังทองหลาง เขตวังทองหลาง กรุงเทพมหานคร (ปัจจุบันได้ย้ายสำนักงานไปที่ 246/8 ซอยโยธินพัฒนา ถนนประดิษฐ์มนูธรรม แขวงคลองจั่น เขตบางกะปิ กรุงเทพมหานคร)
ประวัติของบริษัท.
ทีวีบูรพา เริ่มก่อตั้งเมื่อปี พ.ศ. 2545 จากการผลิตรายการโทรทัศน์ที่มีคุณภาพ หรือที่เรียกว่า รายการน้ำดี ก่อตั้งโดย สุทธิพงษ์ ธรรมวุฒิ (เช็ค) และกลุ่มคนที่มีประสบการณ์การทำงานอยู่ในแวด-วงโทรทัศน์มาก่อน โดยจุดเริ่มต้นของกลุ่มคนเหล่านี้มาจากการทำงานใน เจเอสแอล โกลบอล มีเดีย แต่ด้วยความคิด และอุดมคติที่มีคล้ายๆกัน จึงเป็นจุดเริ่มต้นของการก่อตั้งบริษัททีวี บูรพาขึ้น ซึ่งรายการ คนค้นฅน เป็นรายการแรกที่มีการผลิต ก่อนก่อตั้งบริษัทตามกฎหมาย
รูปแบบรายการโทรทัศน์.
รูปแบบรายการโทรทัศน์ของบริษัทนั้น มีวัตถุประสงค์หลักคือ การผลิตรายการสารคดี ซึ่งเป็นรายการสารคดีที่มีความเกี่ยวข้องกับชีวิตประจำวัน โดยเน้นให้ความสำคัญว่ารายการที่ทำนั้น จะต้องทำเพื่อให้เกิดผล และเกิดประโยชน์แก่คนดู ไม่ใช่ให้เพื่อดูผ่านๆไป ไม่ใช่ทำเหมือนละคร ดูแล้วก็ผ่านไป แต่สิ่งที่รายการทำนั้นได้ให้อะไรกับคนดู คนดูได้อะไรจากรายการ กับสิ่งที่รายการทำอยู่
แผนผังองค์กรของบริษัท.
ทีวี บูรพา เป็นบริษัทที่มีขนาดเล็ก จึงแบ่งเป็นฝ่ายต่างๆไม่มาก โดยแบ่งออกเป็น 2 ฝ่ายใหญ่ๆก็คือ ฝ่ายบริหาร และ ฝ่ายผลิต ซึ่งฝ่ายบริหารก็จะประกอบไปด้วย กรรมการผู้จัดการ รองกรรมการผู้จัดการ และผู้ช่วยกรรมการผู้จัดการ และฝ่ายผลิต โดยแบ่งเป็นฝ่ายผลิตของแต่ละรายการ ได้แก่ รายการคนค้นคน รายการกบนอกกะลา รายการจุดเปลี่ยน รายการแผ่นดินไท รายการพลเมืองเด็ก ฯลฯ และ 1 นิตยสารคือ นิตยสาร ค.ฅน นอกนั้นก็คือ ฝ่ายธุรกิจ (Business) ฝ่ายบัญชี ธุรการ การเงิน และฝ่ายบุคคล รวมอยู่ด้วยกันหรือที่เรียกว่า Max office
ผู้ดำเนินรายการในปัจจุบัน.
พิธีกรเปิดรายการและพิธีกรภาคสนาม รายการ คนค้นฅน (2546 - ปัจจุบัน) , อดีตพิธีกรเปิดรายการ หลุมดำ (2548 - 2550), ผู้มาเยือน (2550) และ จุดเปลี่ยน (กุมภาพันธ์ 2550 - ธันวาคม 2551)
พิธีกรภาคสนาม รายการ กบนอกกะลา (2547 - ปัจจุบัน) ,อดีตพิธีกรภาคสนาม รายการ คนค้นฅน (2546 - 2547)
พิธีกรภาคสนาม รายการกบนอกกะลา (สิงหาคม 2550 - พฤษภาคม 2552, สิงหาคม 2553 - ปัจจุบัน) ,อดีตพิธีกรรายการ คิดข้ามเมฆ (กุมภาพันธ์ 2552 - ธันวาคม 2552)
พิธีกรภาคสนาม รายการ คนค้นฅน ,อดีตพิธีกรภาคสนาม รายการ แผ่นดินเดียวกัน บ้านฉัน บ้านเธอ (2551) และ อดีตพิธีกรภาคสนาม พลเมืองเด็ก (2551)
พิธีกรภาคสนาม รายการกบนอกกะลา อดีตพิธีกร รายการ หม้อข้าวหม้อแกง (2554) ,อดีตพิธีกรภาคสนาม รายการ สนุกยกครัว (2553)
พิธีกรภาคสนาม รายการ กระบี่มือหนึ่ง (กันยายน 2553 - ปัจจุบัน)
พิธีกรรายการ อาโนเวชั่น สิ่งประดิษฐ์ อาทิตย์อุทัย (5 กันยายน 2558 - ปัจจุบัน) อดีตพิธีกรภาคสนาม รายการ กบนอกกะลา (เมษายน 2552 - ธันวาคม 2555) , พิธีกรสตูดิโอรายการ กระบี่มือหนึ่ง (กันยายน 2553 - ธันวาคม 2555) อดีตพิธีกรรายการหลงเทศกาลโลก (7 กุมภาพันธ์ 2558 - 29 สิงหาคม 2558)
พิธีกรภาคสนาม รายการ กบนอกกะลา (กุมภาพันธ์ 2552 - กรกฎาคม 2556 , กุมภาพันธ์ 2558 - ปัจจุบัน)
ผู้ดำเนินรายการในอดีต.
อดีตพิธีกรภาคสนาม รายการ กบนอกกะลา(2548 - เมษายน 2550) , แผ่นดินเดียวกัน บ้านฉัน บ้านเธอ (กันยายน 2550 - มิถุนายน 2551)
พิธีกรเปิดรายการ สนุกยกครัว (2553) และ พลเมืองเด็ก (สิงหาคม 2551 - 2552)
พิธีกรรายการ หม้อข้าวหม้อแกง (2554) ,อดีตพิธีกรภาคสนาม รายการ กบนอกกะลา (2547 - 2552) , พิธีกรเปิดรายการ แผ่นดินเดียวกัน บ้านฉัน บ้านเธอ (กันยายน 2550 - มิถุนายน 2551)
และ พิธีกรเปิดรายการ พลเมืองเด็ก (สิงหาคม 2551 - 2552) ปัจจุบันเป็นพิธีกรรายการ สาระพันธุ์สัตว์ ทางช่องไทยรัฐทีวี
อดีตพิธีกรภาคสนาม รายการ แผ่นดินเดียวกัน บ้านฉัน บ้านเธอ (2551), จุดเปลี่ยน (2550) และ กบนอกกะลาวาไรตี้ (2553)
อดีตพิธีกรภาคสนาม รายการ กบนอกกะลา (สิงหาคม 2550 - มกราคม 2552)
อดีตพิธีกรภาคสนาม รายการ กบนอกกะลา (2549 - กรกฎาคม 2550)
อดีตพิธีกรภาคสนาม รายการ จุดเปลี่ยน (กุมภาพันธ์ 2550 - ธันวาคม 2551)
อดีตพิธีกรเปิดรายการ คนค้นคน (เมษายน 2546 - 2549) (ถึงแก่กรรม 27 มิถุนายน พ.ศ. 2549)
พิธีกรภาคสนาม รายการ คนค้นฅน , อดีตพิธีกรเปิดรายการและพิธีกรภาคสนาม รายการ กบนอกกะลา (ตุลาคม 2547 - กรกฎาคม 2553) แผ่นดินไท (2551) และ สถานีแรงงาน (2552)
พิธีกรภาคสนาม รายการ คนค้นฅน (สิงหาคม 2550 - มิถุนายน 2555) , อดีตพิธีกรภาคสนาม รายการ หลุมดำ (2548 - 2550) และ ผู้มาเยือน (2550)
พิธีกรภาคสนาม รายการ คนค้นฅน (พ.ศ. 2549 - ไม่ทราบเวลาที่อยู่ถึง)
พิธีกรภาคสนาม รายการ กบนอกกะลา (ตุลาคม 2552 - ไม่ทราบเวลาที่อยู่ถึง)
พิธีกรภาคสนาม รายการ กบนอกกะลา (2553 - 2558) ลาออกไปเรียนต่อที่ประเทศแคนาดา
พิธีกรสตูดิโอรายการ กระบี่มือหนึ่ง (กันยายน 2553 - 2559) , อดีตพิธีกรรายการ จุดเปลี่ยน (กุมภาพันธ์ 2550 - ธันวาคม 2551) พิธีกรรายการ คิดข้ามเมฆ (กุมภาพันธ์ 2552 - ธันวาคม 2552)
พิธีกรสตูดิโอรายการ เจ๊รู้ สรรหามาเล่า (2557 - 2558)
พิธีกรสตูดิโอรายการ กระบี่มือหนึ่ง (มกราคม 2556 - 2559) ปัจจุบันเป็นนักข่าวสถานีโทรทัศน์ช่องเวิร์คพอยท์
Fanpage รายการกระบี่มือหนึ่ง
https://www.facebook.com/krabitv7
Facebook รายการกระบี่มือหนึ่ง
https://www.facebook.com/krabiuser
ด็อกเตอร์ดูม
วิคเตอร์ วอน ดูม  เป็นตัวละครที่ปรากฏในหนังสือการ์ตูนที่จัดพิมพ์โดยมาร์เวลคอมิกส์ ได้รับการสร้างสรรค์โดยสแตน ลี กับแจ็ค เคอร์บี้ ซึ่งตัวละครดังกล่าวปรากฏตัวครั้งแรกในหนังสือ แฟนแทสติกโฟร์ #5 (กรกฎาคม ค.ศ. 1962) ซึ่งเป็นสุดยอดดาวร้ายและเป็นศัตรูหลักของแฟนแทสติกโฟร์ และเป็นผู้นำประเทศแลทเวอร์เรียแห่งมาร์เวลยูนิเวิร์ส ดูมเป็นทั้งนักประดิษฐ์อัจฉริยะ และเป็นทั้งผู้วิเศษ เขาได้ทำการต่อสู้กับซูเปอร์ฮีโร่รายอื่นเป็นจำนวนมากในหลายเหตุการณ์เพื่อสร้างอำนาจ และบางครั้งอาจเป็นไปเพื่อการล้างแค้นมาเป็นเวลาหลายปี เหตุการณ์ที่มีการเปิดเผยท้ายเรื่องบ่อยครั้งมักเป็นการต่อสู้ของเหล่าฮีโร่ที่เผชิญหน้ากับหุ่นยนต์ของดูมซึ่งปฏิบัติหน้าที่แทน หรือแม้กระทั่ง ดูมบอท ที่ได้มีการแอบอ้างว่าเป็นตัวเขาเอง
ตัวละครด็อกเตอร์ดูมได้รับการรับรองการผลิตจากมาร์เวล ทั้งในรูปแบบของภาพยนตร์, วิดีโอเกม, รายการโทรทัศน์ และสินค้าต่างๆ เช่น แอ็กชันฟิกเกอร์และการ์ดสะสม ด็อกเตอร์ดูมได้รับการจัดให้อยู่ในอันดับที่ 4 ของวายร้ายที่ยิ่งใหญ่ที่สุดของ "นิตยสารวิซาร์ด" จาก 100 รายชื่อวายร้ายที่ยิ่งใหญ่ที่สุดตลอดกาล ส่วนเว็บไซต์ไอจีเอ็นได้จัดเสนอ 100 รายชื่อวายร้ายจากหนังสือการ์ตูนตลอดกาลแก่ด็อกเตอร์ดูมในอันดับที่ 3
ด็อกเตอร์ดูม จัดได้ว่าเป็นนักวิทยาศาสตร์อัจฉริยะผู้รู้รอบด้าน ที่ได้มีการจัดสร้างอุปกรณ์จำนวนมากมายเพื่อกำจัดศัตรูของเขารวมทั้งเป็นการเสริมอำนาจให้มากขึ้น รวมทั้งไทม์แมชชีน ซึ่งได้ใช้ซึมซับผู้คนด้วยพลังมหาอำนาจ กับหุ่นยนต์จำนวนมาก โดยดูมได้คำนวณและกำหนดกลยุทธ์ของเขาในการใช้ "ดูมบอท" เพื่อเป็นเครื่องจักรกลที่จำลองมาจากลักษณะของตัวเขาเองสำหรับภารกิจต่างๆมากมาย ซึ่งปกติแล้วพวกมันต่างกลัวความพ่ายแพ้ และในบางเวลา ดูมบอทเองก็มีความเชื่อว่าพวกมันเองเป็นด็อกเตอร์ดูมด้วยเช่นกัน ตัวละครรายนี้ยังใช้ความฉลาดด้านวิทยาศาสตร์ขโมยพลังจากผู้อื่นได้อีกด้วย เช่น ซิลเวอร์เซิร์ฟเฟอร์ หรือในกรณีของ เดอะบียอนเดอร์ด้วยเช่นกัน
ด็อกเตอร์ดูมเป็นตัวละครฝ่ายปฏิปักษ์รายหลักในภาพยนตร์แฟนตาสติค โฟร์ สี่พลังคนกายสิทธิ์ในปี ค.ศ. 2005 โดยมีผู้รับบทคือจูเลี่ยน แมคมาฮอน และได้หวนกลับมาอีกครั้งในภาพยนตร์ภาคต่อที่มีชื่อว่าโดยมีแมคมาฮอนมารับบทดังเดิม
ดร.ดูม
Cade skywalker
เศรษฐกิจไทย
เศรษฐกิจไทยเป็นเศรษฐกิจกำลังพัฒนาแบบผสมและเป็นประเทศอุตสาหกรรมใหม่ เมื่อปี 2561 มีผลิตภัณฑ์มวลรวมในประเทศในรูปตัวเงิน (ราคาตลาด) เป็นอันดับที่ 25 ของโลก มีผลิตภัณฑ์มวลรวมในประเทศที่ความเท่าเทียมกันของอำนาจซื้อ (พีพีพี) เป็นอันดับที่ 20 ของโลก นับว่าใหญ่สุดเป็นอันดับสองของอาเซียน มีอัตราเงินเฟ้อทั่วไปอยู่ที่ 1.1%
ภาคอุตสาหกรรมและบริการเป็นภาคหลักในผลิตภัณฑ์มวลรวมในประเทศของไทย โดยภาคอุตสาหกรรมเป็นสัดส่วน 39.2% ของจีดีพี ภาคเกษตรกรรมเป็นสัดส่วน 8.4% ของจีดีพี น้อยกว่าภาคการขนส่งและการค้า ตลอดจนการสื่อสาร ซึ่งเป็นสัดส่วน 13.4% และ 9.8% ของจีดีพีตามลำดับ ภาคก่อสร้างและเหมืองแร่เป็นสัดส่วน 4.3% ของจีดีพี ภาคอื่น (ซึ่งรวมภาคการเงิน การศึกษา โรงแรมและร้านอาหาร) เป็นสัดส่วน 24.9% ของจีดีพี โทรคมนาคมและการค้าบริการกำลังกำเนิดเป็นศูนย์กลางการขยายอุตสาหกรรมและการแข่งขันทางเศรษฐกิจ
ในปี 2551 ประเทศไทยส่งข้าวออกคิดเป็นประมาณ 33% ของการค้าข้าวทั่วโลก ประเทศไทยเป็นผู้ผลิตและส่งออกยางรายใหญ่ที่สุดของโลก และเป็นผู้ส่งออกอาหารรายใหญ่อันดับ 5 ของโลก ในปี พ.ศ. 2560 ประเทศไทยมีมูลค่าการส่งออกเป็นอันดับที่ 21 ของโลก และมีมูลค่าการนำเข้าเป็นอันดับที่ 25 ของโลก ประเทศคู่ค้าหลัก ได้แก่ ประเทศจีน ญี่ปุ่น สหรัฐอเมริกา มาเลเซีย สิงคโปร์ อินโดนีเซีย สหรัฐอาหรับเอมิเรตส์ ออสเตรเลีย ฮ่องกงและเกาหลีใต้
ธนาคารโลกรับรองประเทศไทยว่าเป็น "นิยายความสำเร็จการพัฒนาที่ยิ่งใหญ่ที่สุดเรื่องหนึ่ง" (one of the great development success stories) จากตัวชี้วัดทางสังคมและการพัฒนา แม้รายได้มวลรวมประชาชาติ (GNI) ต่อหัวต่ำ คือ 5,210 ดอลล่าร์สหรัฐ และมีดัชนีการพัฒนามนุษย์ (HDI) อยู่ที่อันดับที่ 89 แต่ประชากรที่อยู่ต่ำกว่าเส้นความยากจนลดลงจาก 65.26% ในปี 2531 เหลือ 8.6% ในปี 2559 ตามเส้นฐานความยากจนใหม่ของสำนักงานสภาพัฒนาการเศรษฐกิจและสังคมแห่งชาติ (สศช.) ในไตรมาสแรกของปี 2556 อัตราว่างงานของไทยอยู่ที่ 0.7% ซึ่งน้อยเป็นอันดับ 4 ของโลก รองจากประเทศกัมพูชา โมนาโกและกาตาร์
ตั้งแต่วันที่ 1 มกราคม พ.ศ. 2556 ค่าแรงขั้นต่ำทางการทุกจังหวัดเป็น 300 บาท ความเหลื่อมล้ำของรายได้ในประเทศไทยถือว่าสูงสุดประเทศหนึ่งในเอเชียตะวันออกเฉียงใต้ ครัวเรือนที่รวยที่สุด 20% มีรายได้ครัวเรือนเกินครึ่ง ดัชนีจีนีของรายได้ครัวเรือนอยู่ที่ 0.51 ครอบครัวรายได้น้อยและยากจนกระจุกอยู่ในภาคเกษตรกรรมอย่างมาก
ในช่วงสงครามเวียดนาม (2508–2518) เงินช่วยเหลือจากสหรัฐหลั่งไหลเข้ามาในประเทศไทย มีการพัฒนาชนบทอย่างกว้างขวาง มีการลงทุนจากเอกชนต่างประเทศในโครงสร้างพื้นฐานและมีการขยายอุดมศึกษาเพื่อสร้างนักวิชาการเพื่อรองรับเศรษฐกิจดังกล่าว ในช่วงนี้เศรษฐกิจไทยมีการเติบโตอย่างรวดเร็ว คือ ประมาณปีละ 7% ระบบเศรษฐกิจเปลี่ยนไปเป็นแบบอุตสาหกรรม ประเทศไทยมีการกลายเป็นเมือง ความเหลื่อมล้ำระหว่างเมืองและชนบทสูงขึ้น นอกจากนี้ยังมีการเติบโตของประชากรอย่างก้าวกระโดด
ระหว่างปี พ.ศ. 2529–2539 เป็นยุคของการเปิดเสรีครั้งใหญ่และการเติบโตแบบเศรษฐกิจฟองสบู่ เป็นช่วงที่เศรษฐกิจทุนนิยมโลกปรับระบบอัตราแลกเปลี่ยนเงินตราสกุลสำคัญ ทำให้ค่าเงินดอลลาร์สหรัฐอ่อนตัวลงเมื่อเทียบเงินเยนญี่ปุ่น ประเทศญี่ปุ่น ไต้หวัน เกาหลีใต้ โยกย้ายการลงทุนมาไทยและเอเชียอาคเนย์เพิ่มมากขึ้น การส่งออกของไทยขยายตัวเพิ่มขึ้นอย่างรวดเร็ว รัฐบาลที่มาจากนักธุรกิจ ข้าราชการ และชนชั้นกลางก็เปิดเสรีทางการเงิน การค้า การลงทุนเพิ่มขึ้น ทำให้เศรษฐกิจเจริญเติบโตสูงเฉลี่ยราวร้อยละ 8 - 10 ต่อปี
อย่างไรก็ตาม หลังจากวิกฤตการณ์ทางการเงินในเอเชีย พ.ศ. 2540 ประชากรหลายล้านคนตกงาน และจนกระทั่ง พ.ศ. 2544 ที่ประเทศไทยสามารถควบคุมค่าเงินและเศรษฐกิจได้อีกครั้งหนึ่ง
หลังปี 2560.
ปัจจุบันประเทศไทยพึ่งพิงรายได้จากการส่งออกประมาณ 70-75% ของจีดีพี ส่วนใหญ่ฐานการผลิตเพื่อการส่งออกของไทยมาจากนักลงทุนต่างชาติเป็นหลัก จากสาเหตุดังกล่าวรัฐบาลจึงมักมีแนวคิดให้ค่าแรงในประเทศนั้นต่ำที่สุดและให้ราคาสินค้าในประเทศนั้นต่ำที่สุดเพื่อให้ราคาสินค้าส่งออกไปยังต่างประเทศมีราคาต่ำเมื่อเทียบกับประเทศคู่แข่ง
ในปี พ.ศ. 2563 รายงานของธนาคารโลกคาดการณ์ว่าเศรษฐกิจไทยน่าจะหดตัวลงร้อยละ 8.9 ซึ่งเป็นการ ลดลงมากที่สุดในบรรดา 9 ประเทศที่จัดอันดับ เนื่องจากการระบาดของโควิด-19 เลขาธิการสำนักงานสภาพัฒนาการเศรษฐกิจและสังคมแห่งชาติแถลงว่าผลิตภัณฑ์มวลรวมในประเทศของไทยในปี 2563 ลดลงร้อยละ 6.1 ต่ำสุดในรอบ 22 ปี ด้านประธานสภาผู้ส่งสินค้าทางเรือแห่งประเทศไทย ระบุว่าวิกฤตดังกล่าวทำให้ประเทศขาดแคลนแรงงานข้ามชาติอย่างหนักในวันที่ 1 เมษายน พ.ศ. 2565 ธนาคารแห่งประเทศไทยรายงานหนี้ครัวเรือนต่ออัตราจีดีพีว่าอยู่ที่ระดับ 90.1 % สูงกว่า 90 % เป็นครั้งแรกในรอบ 18 ปี
นโยบายการเงินและการคลัง.
ในวันที่ 19 กรกฎาคม 2556 ประเทศไทยถือครองทุนสำรองระหว่างประเทศ 171,200 ล้านดอลล่าร์สหรัฐ มากเป็นอันดับสองในเอเชียตะวันออกเฉียงใต้ (รองจากประเทศสิงคโปร์) ประเทศไทยยังมีปริมาณการค้าต่างประเทศมากที่สุดเป็นอันดับสอง รองจากสิงคโปร์
เมื่อเดือนสิงหาคม พ.ศ. 2554 ธนาคารแห่งประเทศไทยพบว่า ประเทศไทยมีแนวโน้มหนี้สาธารณะเพิ่มขึ้นจาก 44% ของจีดีพีในปีงบประมาณ 2554 เป็น 60% ของจีดีพีในปีงบประมาณ 2556 และจะเริ่มมีหนี้สาธารณะสูงกว่ากรอบวินัยการคลังในปีงบประมาณ 2557 กระทั่งถึง 70% ของจีดีพีในปีงบประมาณ 2559 เนื่องจากรัฐบาลมีนโยบายกระตุ้นเศรษฐกิจ โดยธนาคารแห่งประเทศไทยประเมินว่าโครงการกระตุ้นเศรษฐกิจของรัฐบาลอาจต้องใช้เงินสูงถึง 442,000 ล้านบาท ต่อมาในปีงบประมาณ 2564 กระทรวงการคลังคาดว่าหนี้สาธารณะจะอยู่ที่ 9.3 ล้านล้านบาท หรือร้อยละ 57 ของจีดีพี
เกษตรกรรม การป่าไม้ และการประมง.
ในปี พ.ศ. 2528 ประเทศไทยได้กำหนดให้พื้นที่ของประเทศ 25% เป็นป่าเพื่อการอนุรักษ์และอีก 15% เพื่อการผลิตไม้อย่างเป็นทางการ ป่าเพื่อการอนุรักษ์ถูกจัดตั้งสำหรับการรักษาพันธุ์สัตว์ป่าและการพักผ่อน ในขณะที่ป่าเพื่อการผลิตเปิดโอกาสให้อุตสาหกรรมป่าไม้สามารถใช้ประโยชน์ได้ ระหว่าง พ.ศ. 2535 และ 2544 การส่งออกท่อนซุงและไม้แปรรูปเพิ่มขึ้นจาก 50,000 ลูกบาศก์เมตรเป็น 2 ล้านลูกบาศก์เมตรต่อปี